Eirik Gjedrem

Eirik Gjedrem (født 27. september 1959 i Ås) er en norsk keramiker. Han mottok Kunsthåndverkprisen under Norske Kunsthåndverkeres årsutstilling i 1997.

Utdannelse 
Gjedrem har studert ved keramikklinjen ved Agder Folkehøgskole (1983–1984) og Statens høgskole for kunsthåndverk og design, institutt for keramikk, Bergen (1984–1989).

Utstillinger

Soloutstillinger (i utvalg) 

 2015: Risør Kunstpark
 2010: Sørlandets kunstmuseum, Kristiansand
 2001: Centrum Goed Werk, Zulte, Belgia
 2000: RAM Galleri, Oslo
 1995: Kunstnerforbundet, Oslo

Gruppeutstillinger (i utvalg) 

 2020: Ta tid, Nordenfjeldske Kunstindustrimuseum
 2019: Peder Balke-senteret, Østre Toten
 2014: Collect, Saatchi Gallery, London
 2006: Transform, Sørlandets kunstmuseum, Kristiansand
 2005: Typisk Norsk, Vigelandsmuseet, Oslo

Samarbeid med Ann Beate Tempelhaug 
Han og kona Ann Beate Tempelhaug har utstilt sammen ved flere anledninger:

 2020: Møte, Telemark Kunstsenter
 2019: KRAFT Galleri, Bergen
 2014: Søgne gamle prestegård

Gjedrem og Tempelhaug har også utført utsmykninger i fellesskap som Strømning (2006) til Søgne omsorgssenters terapirom med varmtvannsbasseng. Årosstranda var tema. Keramiske objekter og ovale former i glass refererer til både vann og havets dyreliv.

Samlinger 
Gjedrem er innkjøpt av blant annet KODE 1, Nasjonalmuseet og Nordenfjeldske Kunstindustrimuseum.

Referanser

Eksterne lenker 
 Offisielt nettsted
 Om Eirik Gjedrem på Norske Kunsthåndverkeres nettside
 Om Eirik Gjedrem på Kunstnerforbundets nettside

Norske kunsthåndverkere
Norske keramikere